નવી દિલ્હીઃ આજે ભારત અને દક્ષિણ આફ્રિકા વચ્ચે ચાલી રહેલી ચોથી અને અંતિમ ટેસ્ટના બીજા દિવસે બધાની નજર અજિંક્ય રહાણે પર ટકેલી હતી, કારણ કે ગઈ કાલની રમત પૂરી થઈ ત્યારે અજિંક્ય રહાણે ૮૯ રને બેટિંગ કરી રહ્યો હતો. ભારતના ક્રિકેટ ચાહકોને રહાણેની સદીને ઇંતેજાર હતો. ભારતની ઇનિંગ્સની ૯૪મી ઓવર દક્ષિણ આફ્રિકાનો ફાસ્ટ બોલર એબોટ કરી રહ્યો હતો ત્યારે રહાણે પોતાની ઇનિંગ્સનો ૧૦મો ચોગ્ગો ફટકારીને પોતાની કરિયરની પાંચમી અને ભારતની ધરતી પર પહેલી સદી પૂરી કરી હતી.